Diari Oficial de la Generalitat Valenciana


Sumari del DOGV 2881, del 02-12-1996 (1996/840204)

RESOLUCIÓ d'11 d'octubre de 1996, del conseller d'Obres Públiques, Urbanisme i Transports, per la qual s'aprova definitivament la modificació puntual en el sòl urbà U-14 del Pla General d'Ordenació Urbana d'Onda.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2881

Data del DOGV
:   02-12-1996

Secció del DOGV
:   ALTRES DISPOSICIONS

Número del document
:   1996/840204


Data del document
:   11-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó d'11 d'octubre de 1996, del conseller d'Obres Públiques, Urbanisme i Transports, per la qual s'aprova definitivament la modificació puntual en el sòl urbà U-14 del Pla General d'Ordenació Urbana d'Onda.   
Vist l'expedient que fa referència a la modificació puntual en el sòl urbà U-14 del Pla General d'Ordenació Urbana d'Onda (Castelló) i, d'acord amb els següents,  
Antecedents de fet  
Primer  
El Plenari de l'Ajuntament d'Onda, en la sessió de 25 de setembre de 1995, va acordar exposar al públic el projecte i obrir un període d'informació d'un mes, per la qual cosa va publicar uns anuncis al periòdic Levante, el 15 d'octubre de 1995, i en el Diari Oficial de la Generalitat Valenciana núm. 2.622, el 9 de novembre de 1995. Una vegada transcorregut el termini d'exposició al públic, durant el qual no es va formular cap al·legació, el Plenari va aprovar provisionalment el projecte el 22 de desembre de 1995. El 16 de maig de 1996, la Direcció General de Qualitat Ambiental de la Conselleria d'Agricultura i Medi Ambient va emetre Declaració d'Impacte Ambiental.  
Segon  
La Comissió Territorial d'Urbanisme de Castelló, el 13 de juny de 1996, va suspendre la tramitació de l'aprovació definitiva de la modificació del sòl urbà U-14 del Pla General d'Onda.  
El 26 d'agost de 1996, l'Ajuntament d'Onda va aprovar l'esmena de les deficiències observades. Per escrit del Servei Territorial d'Urbanisme, el 9 de setembre 1996, es va sol·licitar a l'Ajuntament que aclarira formalment determinats punts, cosa que va fer l'Ajuntament el 12 de setembre de 1996.  
Tercer  
El projecte consta de memòria i plànols.  
Quart  
La Comissió Territorial d'Urbanisme de Castelló, reunida en la sessió de 2 d'octubre de 1996, va emetre un informe favorable sobre la modificació puntual del Pla General d'Onda en el sòl urbà U-14 i va elevar la proposta d'aprovació definitiva (supeditada a la correcció tècnica indicada en l'apartat 7) al conseller d'Obres Públiques, Urbanisme i Transports. El 8 d'octubre de 1996, segons l'informe del Servei Territorial d'Urbanisme, va ser esmenada la deficiència indicada.  
Cinquè  
Aquesta Conselleria, el 10 d'octubre de 1996, d'acord amb el dictamen del Servei de Coordinació Territorial, i a proposta de la Direcció General d'Urbanisme, va informar favorablement sobre l'aprovació definitiva d'aquesta modificació del Pla General d'Ordenació Urbana d'Onda.  
Fonaments de dret  
Primer  
Respecte del procediment, en aquest cas, s'han observat les prescripcions legalment establertes per a les modificacions de plans generals d'aquesta mena, les quals estan constituïdes pels articles 38 i 39, per remissió del 55 de la Llei 6/1994, Reguladora de l'Activitat Urbanística (LRAU). També, s'han sol·licitat els diferents informes preceptius.  
Segon  
Quant al fons de l'assumpte, la modificació plantejada té com a finalitat introduir dues modificacions en la zona U-14 (urbanització Benirrapell) del sòl urbà d'Onda, que afecta dues zones verdes situades en el límit est superior.  
Les modificacions són:  
Modificació A. Afecta la delimitació de la zona verda inclosa en la UE 10.5. Amb la modificació es qualifica d'edificable (sòl urbà residencial unifamiliar aïllat) una parcel·la abans qualificada de zona verda. Com a compensació, es qualifica de zona verda una superfície equivalent, abans d'ús residencial. En la documentació aprovada el 26 d'agost, la nova parcel·la edificable té ja accés rodat.  
Modificació B. Afecta la zona verda inclosa en la UE 10.7. Amb la modificació es qualifica d'edificable (sòl urbà residencial) una part de la zona verda, en la qual hi havia una construcció amb llicència d'edificació anterior al nou pla general. També es classifica com a sòl urbà residencial una parcel·la de 1.480 m2, que abans estava classificada com a sòl no urbanitzable. Com a mesura compensatòria s'incrementa la superfície de la zona verda. El resum de superfícies és el següent:  
- Abans de la modificació: 7.374 m2 zona verda.  
- Després de la modificació:  
- Sòl urbà residencial: 1.480 m2  
 970 m2  
Total: 2.450 m2  
- Zona verda: 9.382 m2  
Aquesta modificació té Declaració d'Impacte Ambiental favorable de la Conselleria d'Agricultura i Medi Ambient, als efectes establertes en l'article 43.2 de l'esmentada LRAU.  
Tercer  
Les dues modificacions que planteja ara l'Ajuntament d'Onda comporten una diferent qualificació o ús urbanístic de les zones verdes o espais lliures abans previstos.  
Les modificacions que impliquen una diferent qualificació de zones verdes han de complir el que estableix l'article 55.3 de la LRAU, segons el qual qualsevol alteració de l'ordenació establerta per un Pla que desafecte el sòl de destinació pública haurà de preveure les mesures compensatòries que calguen per a mantenir la proporció i qualitat de les dotacions públiques previstes respecte de l'aprofitament, sense augmentar aquest en detriment de la millor realització possible dels estàndards legals de qualitat de l'ordenació.  
En el cas de les dues modificacions que s'examinen hi ha aquestes mesures de compensació. En la primera d'aquestes, en realitat ens trobem davant d'una simple permuta o reubicació de la zona verda, es manté la superfície i l'aprofitament lucratiu. En la segona, hi ha un increment de 2.008 m2 de zona verda, compensador de la requalificació realitzada. De manera que, amb les modificacions proposades no hi ha un menyscapte per a les zones verdes abans previstes pel Pla General d'Onda.  
Quart  
D'acord amb l'article 40.2 de la Llei 6/1994, Reguladora de l'Activitat Urbanística, no es troben objeccions ni impediments urbanístics legals que entrebanquen l'aprovació definitiva d'aquesta modificació del Pla General d'Ordenació Urbana d'Onda.  
Cinquè  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, d'acord amb el que estableixen l'article 55.4 i la disposició transitòria novena de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 6 i la disposició transitòria tercera del Decret 77/1996, de 16 d'abril, del Govern Valencià, pel qual s'aprova el Reglament dels òrgans Urbanístics de la Generalitat Valenciana.  
Vistos els preceptes legals esmentats i la resta de normativa aplicable, resolc:  
Aprovar definitivament la modificació puntual en el sòl urbà U-14 del Pla General d'Ordenació Urbana d'Onda.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Amb aquesta publicació no és necessària la notificació individualitzada.  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des del dia de la notificació o publicació d'aquesta. Per a la interposició d'aquest recurs és requisit imprescindible que, prèviament, el recurrent en comunique a aquest òrgan la interposició, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que es puga interposar qualsevol altre recurs que es considere oportú.  
València, 11 d'octubre de 1996.- El conseller d'Obres Públiques, Urbanisme i Transports: Luis Fernando Cartagena Travesedo.